**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 14-Ի N 968-Լ և 2020 ԹՎԱԿԱՆԻ ՀՈՒԼԻՍԻ 9-Ի N 1167-Լ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ և ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. ՀՀ արդարադատության նախարարություն** | | 18.01.2021թ. |
| N 01/27.2/535-2021 |
| 1. Նախագծի 1-ին կետի 3-րդ ենթակետով առաջարկվում է ՀՀ կառավարության 2020 թվականի մայիսի 14-ի N 968-Լ որոշման հավելվածի 17-րդ կետի 2-րդ, 18-րդ կետի 1-ին և 2-րդ, 21-րդ կետի 2-րդ և 26-րդ կետի 2-րդ ենթակետերում նշված «երեխայի» բառը փոխարինել «անչափահաս երեխայի» բառերով:  Նախագծին կից ներկայացված հիմնավորման (այսուհետ՝ հիմնավորման) համաձայն՝ ՀՀ կառավարության 2020 թվականի մայիսի 14-ի N 968-Լ որոշման հավելվածի 17-րդ կետի 2-րդ, 18-րդ կետի 1-ին և 2-րդ, 21-րդ կետի 2-րդ և 26-րդ կետի 2-րդ ենթակետերում առաջարկվող փոփոխությամբ հստակեցվում է, որ խոսքը գնում է անչափահաս երեխայի մասին:  Այս առումով հարկ ենք համարում անդրադառնալ հետևյալ կարգավորումներին.  «Երեխայի իրավունքների մասին» օրենքի 1-ին հոդվածի համաձայն՝ երեխա է համարվում 18 տարին չլրացած յուրաքանչյուր ոք, բացառությամբ այն դեպքերի, երբ նա օրենքով սահմանված կարգով գործունակություն է ձեռք բերում կամ գործունակ է ճանաչվում ավելի վաղ:  Հայաստանի Հանրապետության ընտանեկան օրենսգրքի 41-րդ հոդվածի 1-ին մասի համաձայն՝ երեխա է համարվում 18 տարին չլրացած յուրաքանչյուր ոք…():  Հայաստանի Հանրապետության քաղաքացիական օրենսգրքի 24-րդ հոդվածի 1-ին մասի համաձայն՝ իր գործողություններով քաղաքացիական իրավունքներ ձեռք բերելու և իրականացնելու, իր համար քաղաքացիական պարտականություններ ստեղծելու ու դրանք կատարելու քաղաքացու ունակությունը (քաղաքացիական գործունակություն) լրիվ ծավալով ծագում է չափահաս, այսինքն` տասնութ տարեկան դառնալու պահից:  Հայաստանի Հանրապետության քաղաքացիական օրենսգրքի 24-րդ հոդվածի 1-ին մասում ամրագրված իրավակարգավորման ձևակերպումից հետևում է, որ անչափահաս է համարվում տասնութ տարին չլրացած անձը, իսկ «Երեխայի իրավունքների մասին» օրենքի 1-ին հոդվածում ամրագրված կարգավորման համաձայն՝ երեխա է համարվում 18 տարին չլրացած յուրաքանչյուր ոք: Վերոգրյալից պարզ է դառնում, որ Հայաստանի Հանրապետության օրենսդրության մեջ զուգահեռաբար օգտագործվում են ինչպես «անչափահաս», այնպես էլ «երեխա» հասկացությունները: Ընդ որում, նշված հասկացությունները մի շարք իրավական ակտերում հանդես են գալիս որպես հոմանիշներ, հիմք ընդունելով այն հանգամանքը, որ երկու եզրույթներն էլ մեկնաբանվում են որպես 18 տարին չլրացած անձ:  Այս առումով նկատի ունենալով վերոգրյալը՝ Նախագծի 3-րդ կետով առաջարկվող կարգավորումն առաջարկում ենք դիտարկել ՀՀ քաղաքացիական օրենսգրքի, ինչպես նաև «Երեխայի իրավունքների մասին» օրենքում սահմանված կարգավորումների համատեքստում՝ ձեռնպահ մնալով նույնաբովանդակ տերմինների միաժամանակյա կիրառությունից: | **Ընդունվել է** |  |
| 2. Նախագծի 1-ին կետի 7-րդ ենթակետում «կամ կառուցվող շենքից բնակարան գնելու իրավունք» բառերն առաջարկում ենք փոխարինել «կամ կառուցվող շենքից բնակարան գնելու իրավունքը» բառերով: | **Ընդունվել է** |  |
| 3. Նախագծի 1-ին կետի 9-րդ ենթակետում «կամ կառուցվող շենքից բնակարան գնելու» բառերն առաջարկում ենք փոխարինել «կամ կառուցվող շենքից բնակարան գնելու իրավունքը» բառերով: | **Ընդունվել է** |  |
| 4. Նախագծի 1-ին կետի 11-րդ ենթակետում «և 30-րդ կետի» բառերն առաջարկում ենք փոխարինել «և սույն հավելվածի 30-րդ կետի» բառերով: | **Ընդունվել է** |  |
| 5. Նախագծի 1-ին կետի 12-րդ ենթակետում «կետերով» բառն անհրաժեշտ է փոխարինել «կետեր» բառով: | **Ընդունվել է** |  |
| 6. Նախագծի 1-ին կետի 16-րդ ենթակետում «կետով» բառն անհրաժեշտ է փոխարինել «կետ» բառով: | **Ընդունվել է** |  |
| 7. Նախագծի 1-ին կետի 23-րդ ենթակետով ՀՀ կառավարության 2020 թվականի մայիսի 14-ի N 968-Լ որոշման հավելվածում լրացվող նոր 30.1-ին կետում «28-րդ կետի» բառերից առաջ առաջարկում ենք լրացնել «սույն հավելվածի» բառերը: | **Ընդունվել է** |  |
| 8. Նախագծի 2-րդ կետում ենթաօրենսդրական նորմատիվ իրավական ակտի լրիվ անվանումը հիշատակելիս անհրաժեշտ է ղեկավարվել «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջներով, այն է՝ ենթաօրենսդրական նորմատիվ իրավական ակտի լրիվ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը (տառերով), ամսաթիվը, ակտի վերնագիրը, ակտի հերթական համարը, բնույթը և տեսակը: | **Ընդունվել է** |  |
| 9. Նախագծի 2-րդ կետում ենթաօրենսդրական նորմատիվ իրավական ակտի լրիվ անվանումը հիշատակելիս անհրաժեշտ է ղեկավարվել «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջներով, այն է՝ ենթաօրենսդրական նորմատիվ իրավական ակտի լրիվ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը (տառերով), ամսաթիվը, ակտի վերնագիրը, ակտի հերթական համարը, բնույթը և տեսակը: | **Ընդունվել է** |  |
| 10. Նախագծի 2-րդ կետի 4-րդ ենթակետում «Երեխա ունեցող ընտանիքների բնակարանային ապահովության պետական աջակցության ծրագրի իրականացման պայմանագրի» բառերն առաջարկում ենք փոխարինել «որոշման հավելվածի» բառերով:  Միևնույն ժամանակ, Նախագծի 2-րդ կետի 4-րդ ենթակետում «9-րդ կետում» բառերն անհրաժեշտ է փոխարինել «1-ին կետի 9-րդ ենթակետի» բառերով: | **Ընդունվել է** |  |
| **2. ՀՀ ֆինանսների նախարարություն** | | 27.09.2020թ. |
| N 01/29/14574-2020 |
| 1. Համաձայն Հայաստանի Հանրապետության կառավարության 2020 թվականի մայիսի 14-ի «Երեխա ունեցող ընտանիքների բնակարանային ապահովության պետական աջակցության 2020-2023 թվականների ծրագրերը հաստատելու մասին» N 968-Լ որոշման (այսուհետ՝ Որոշում 1) հավելվածի 26-րդ կետի 3-րդ ենթակետի՝ երեխայի ծննդյան աջակցության ծրագրի հիմնական պայմաններից մեկն այն է, որ երեխայի ծննդյան օրվան հաջորդող ամսվա 1-ի դրությամբ շահառուն առնվազն 12 ամիս կատարել է հիփոթեքային վարկի մարումներ:  Նախագիծ 1-ի 4-րդ կետով առաջարկվում է Որոշում 1-ի 25-րդ կետով սահմանել, որ շահառուն իրավունք ունի օգտվել երեխայի ծննդյան աջակցության ծրագրից՝ անկախ հիփոթեքային վարկը վերցնելու ժամկետից, բնակարանային ապահովության պետական աջակցության այլ ծրագրից օգտվելու հանգամանքից, այդ թվում՝ եթե հիփոթեքային վարկը տրամադրվել է մինչև 2020 թվականի հուլիսի 1-ը։  Հաշվի առնելով վերոգրյալը՝ առաջարկում ենք Նախագիծ 1-ի 4-րդ կետով առաջարկվող լրացումը «այդ թվում՝ եթե հիփոթեքային վարկը տրամադրվել է մինչև 2020 թվականի հուլիսի 1-ը» համապատասխանեցնել Որոշման հավելվածի 26-րդ կետի 3-րդ ենթակետով սահմանված ժամկետին՝ խուսափելով հակասություններից: | **Չի ընդունվել**  Նախագիծ 1-ի 4-րդ կետով (նախագծի ներկայացվող տարբերակում՝ **1-ին կետի 9-րդ ենթակետ**) առաջարկվող փոփոխությամբ չի առաջարկվում 25-րդ կետով սահմանել, որ շահառուն իրավունք ունի օգտվել երեխայի ծննդյան աջակցության ծրագրից՝ անկախ հիփոթեքային վարկը վերցնելու ժամկետից։  Ընդհակառակը՝ Նախագիծ 1-ի 4-րդ կետով առաջարկվող փոփոխությամբ առաջարկվում է ՀՀ կառավարության 2020 թվականի մայիսի 14-ի N 968-Լ որոշման հավելվածի 25–րդ կետից հանել «հիփոթեքային վարկը վերցնելու ժամկետից,» բառերը՝ վերացնելով 26–րդ կետի 3–րդ ենթակետի հետ առերևույթ հակասությունը։  Այդ մասին նշված է նաև տեղեկանք–հիմնավորման մեջ |  |
| 2. Նախագիծ 2-ի վերաբերյալ հայտնում ենք, որ դիտողություններ և առաջարկություններ չունենք: | **Ընդունվել է ի գիտություն** |  |
| **3. ՀՀ Կենտրոնական Բանկ** | | 06.11.2020թ. |
| 15.1-07/001053-20 |
| 1. «Հայաստանի Հանրապետության կառավարության 2020 թվականի մայիսի 14-ի N 968-Լ որոշման մեջ կատարվող փոփոխությունների 7-րդ կետով նախատեսվում է, որ ֆինանսական կազմակերպությունը պետք է ներկայացնի նաև անշարժ գույքի ձեռք բերվող և գնահատվող շուկայական առավելագույն գինը կամ կառուցվող անշարժ գույքի գնահատվող շուկայական առավելագույն գինը։ Կարծում ենք, որ այս կետը պետք է հստակեցվի, քանի որ վերը նշված գները ֆինանսական կազմակերպությունների մոտ լինում են վարկը տրամադրելու պահի դրությամբ գնահատված շուկայական գինը, իսկ փոփոխությունը ենթադրում է Ծրագրերից օգտվելու պահին շուկայական գների մասին տեղեկատվություն։ Բացի այդ, առաջարկում ենք քննարկման առարկա դարձնել Ծրագրերի շրջանակում ձեռք բերվող անշարժ գույքերի շուկայական գների վերաբերյալ մոտեցումները, քանի որ, օրինակ՝ եթե գույքը ձեռք է բերվում նոր կառուցվող շենքից, այդ պարագայում գնահատում չի իրականացվում և որպես միավորի գին ուղղակի ֆիքսվում է անշարժ գույքի ընդհանուր արժեքը։ Նման դեպքերում հնարավոր է խնդիրներ առաջանան։ | **Ընդունվել է**  Առաջարկվել է նոր կետ, որտեղ հստակեցվել են ձեռք բերվող անշարժ գույքի գնահատվող շուկայական առավելագույն գինը որոշելու պայմանները և կարգը։  Ըստ այդմ, համապատասխան փոփոխություններ են կատարվել նաև հավելվածի 17–րդ կետի 2–րդ, 21–րդ կետի 2–րդ և 26–րդ կետի 2–րդ ենթակետերում։ |  |
| 2. «Հայաստանի Հանրապետության կառավարության 2020 թվականի մայիսի 14-ի N 968-Լ որոշման 17-րդ կետի 2-րդ ենթակետում օգտագործվում են «անշարժ գույքի ձեռք բերվող և գնահատվող շուկայական առավելագույն գինը կամ կառուցվող անշարժ գույքի գնահատվող շուկայական առավելագույն գինը» արտահայտությունները, որոնք շփոթություններ են առաջացնում։ Առաջարկում ենք Կարգի բոլոր այն կետերում, որտեղ կան նման արտահայտություններ փոխարինել, օրինակ՝ փոխարինել «անշարժ գույքի թե՛ ձեռք բերման, և թե՛ այդ անշարժ գույքի գնահատված շուկայական առավելագույն գինը կամ կառուցվող անշարժ գույքի գնահատվող և/կամ ձեռք բերման շուկայական առավելագույն գինը՝ ․․․․» բառերով։ | **Ընդունվել է**  Հավելվածի 17–րդ կետի 2–րդ, 21–րդ կետի 2–րդ և 26–րդ կետի 2–րդ ենթակետերում կատարվել են համապատասխան փոփոխություններ։ |  |
| 3. Ցանկանում ենք Ձեր ուշադրությունը հրավիրել նաև իրավակիրառ պրակտիկայում որոշակի խնդիրներ առաջացնող դրույթներին, մասնավորապես՝ «ձեռք բերվող անշարժ գույքի սեփականատեր պետք է լինեն նաև անչափահաս երեխաները»։ Հաշվի առնելով, որ այդ համաձայնությունները տրամադրում են հոգաբարձուների խորհուրդների կողմից՝ պրակտիկայում եղել են դեպքեր, երբ այդ մարմինները ուշացրել են կամ չեն հասկացել թե ինչ մեխանիզմով և ինչ տեսքով պետք է տան այդ համաձայնությունները։ Այն պարագայում, երբ շահառուն պետք է ձեռք բերի նոր կառուցվող բնակարան, այս պարագայում առաջնահերթ գրանցվում է անձի գնման իրավունքը, որը դեռևս սեփականության իրավունք չէ։ Այս պարագայում բազմաթիվ խնդիրներ են առաջանում թե՛ ֆինանսական կազմակերպությունների գործընթացներում, և թե՛ կառուցապատողների գործընթացներում։ Հաշվի առնելով նման խնդիրները՝ առաջարկում ենք քննարկման առարկա դարձնել այս հարցը, որպեսզի գործընթացները ավելի հստակ և անխափան իրականացվեն։ | **Ընդունվել է**  Նախագիծը լրացվել է ՀՀ կառավարության 2020 թվականի մայիսի 14-ի N 968-Լ որոշման հավելվածը նոր՝ 28.1–ին կետով լրացնելու մասին դրույթներով, որով լուծում է ստանում խնդրո առարկա դեպքը։ |  |